के तपाईं आफ्नो मुक्तिको आनन्द अनुभव गर्दैहुनुहुन्छ? यदि हुनुहुन्न भने तपाईंको जीवनमा तपाईंले स्वीकार गर्नुपर्ने कुनै पाप हुनुपर्छ। भजनसंग्रह १३९ पढ्नुहोस् अनि २३ र २४ पदहरूमा दाऊदले गरेकै प्रार्थनालाई आफ्नै प्रार्थना बनाउनुहोस्। भजनसंग्रह ५१ र ३२ पनि पढ्नु राम्रो हुन्छ। १ यूहन्ना १:१-१० र १ यूहन्ना २:१-२ बाट तपाईंलाई मदत मिल्नेछ। १ यूहन्ना १:४ मा विशेष ध्यान दिनुहोस् जहाँ उल्लेख गरिएको छ -- तिमीहरूको आनन्द पूरा होस्।
